CELEX: 
Language: lv
Date: 2020-09-07 00:00:00
Title: KOMISIJAS REGULA (ES) …/.. ar ko attiecībā uz policiklisko aromātisko ogļūdeņražu (PAO) maksimāli pieļaujamo koncentrāciju gan tradicionāli kūpinātā gaļā un kūpinātos gaļas produktos, gan tradicionāli kūpinātās zivīs un kūpinātos zivsaimniecības produktos groza Regulu (EK) Nr. 1881/2006 un nosaka maksimāli pieļaujamo PAO koncentrāciju augu izcelsmes pārtikas pulveros, ko izmanto dzērienu gatavošanā

KOMISIJAS REGULA (ES) …/..
            
            
               (7.9.2020),
            
            
               ar ko attiecībā uz policiklisko aromātisko ogļūdeņražu (PAO) maksimāli pieļaujamo koncentrāciju gan tradicionāli kūpinātā gaļā un kūpinātos gaļas produktos, gan tradicionāli kūpinātās zivīs un kūpinātos zivsaimniecības produktos groza Regulu (EK) Nr. 1881/2006 un nosaka maksimāli pieļaujamo PAO koncentrāciju augu izcelsmes pārtikas pulveros, ko izmanto dzērienu gatavošanā
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Padomes Regulu (EEK) Nr. 315/93 (1993. gada 8. februāris), ar ko nosaka Kopienas procedūras attiecībā uz piesārņotājiem pārtikā,
                  1
                un jo īpaši tās 2. panta 3. punktu,
            
            
               tā kā:
            
            
               (1)Ar Komisijas Regulu (EK) Nr. 1881/2006
                  2
                ir noteikta maksimāli pieļaujamā policiklisko aromātisko ogļūdeņražu (PAO) koncentrācija pārtikas produktos, tostarp tradicionāli kūpinātā gaļā un kūpinātos gaļas produktos un tradicionāli kūpinātās zivīs un kūpinātos zivsaimniecības produktos.
            
            
               (2)Saskaņā ar minēto regulu maksimāli pieļaujamā PAO koncentrācija būtu jānosaka tik zema, cik vien saprātīgi panākams, (ALARA, no angļu valodas – as low as reasonably achievable), pamatojoties uz labu ražošanas un lauksaimniecības/zivsaimniecības praksi. Dati par 2011. gadu attiecībā uz kūpinātām zivīm un kūpinātu gaļu liecina, ka ir sasniedzama zemāka maksimāli pieļaujamā koncentrācija. Tomēr izmantotā kūpināšanas tehnoloģija dažos gadījumos bija jāpielāgo. Tāpēc attiecībā uz kūpinātu gaļu un gaļas produktiem un kūpinātām zivīm un kūpinātiem zivsaimniecības produktiem bija piešķirts trīs gadu pārejas periods, iekams no 2014. gada 1. septembra sāka piemērot zemākus maksimālās pieļaujamās koncentrācijas līmeņus. 
            
            
               (3)Tomēr, lai gan tika īstenota labas kūpināšanas prakse, 2014. gadā tika konstatēts, ka Īrijā, Spānijā, Horvātijā, Kiprā, Latvijā, Polijā, Portugālē, Rumānijā, Slovākijas Republikā, Somijā, Zviedrijā un Apvienotajā Karalistē attiecībā uz noteiktu tradicionāli kūpinātu gaļu un kūpinātiem gaļas produktiem un Īrijā, Latvijā, Rumānijā, Somijā, Zviedrijā un Apvienotajā Karalistē attiecībā uz noteiktām tradicionāli kūpinātām zivīm un zivsaimniecības produktiem zemāko PAO koncentrāciju nebija iespējams panākt. Minētajos gadījumos kūpināšanas praksi prasībām par zemāku PAO maksimālo pieļaujamo koncentrāciju nebija iespējams pielāgot bez būtiskām pārtikas produkta organoleptisko īpašību izmaiņām. 
            
            
               (4)Pamatojoties uz iepriekš minētajiem apsvērumiem un saskaņā ar Regulas (EK) Nr. 1881/2006 7. panta 6. un 7. punktu attiecīgajām dalībvalstīm no 2014. gada 1. septembra attiecībā uz laišanu tirgū tika piešķirta pagaidu atkāpe no maksimālās pieļaujamās PAO koncentrācijas diapazona zemākās vērtības piemērošanas tradicionāli kūpinātai gaļai un kūpinātiem gaļas produktiem un/vai kūpinātām zivīm un kūpinātiem zivsaimniecības produktiem, kuri ir kūpināti to teritorijā un ir paredzēti patēriņam to teritorijā. Minētajiem produktiem turpināja piemērot maksimālo pieļaujamo koncentrāciju, kas bija piemērojama pirms 2014. gada 1. septembra. Šī atkāpe vispārēji attiecās uz visu kūpināto gaļu un kūpinātiem gaļas produktiem un/vai kūpinātām zivīm un kūpinātiem zivsaimniecības produktiem, nenorādot konkrētu pārtikas produktu nosaukumus. 
            
            
               (5)Attiecīgas dalībvalstis turpināja saskaņā ar Regulas (EK) Nr. 1881/2006 7. panta 6. un 7. punktu pārraudzīt PAO klātbūtni minētajos produktos un pēc iespējas ir izveidojušas labas kūpināšanas prakses programmas. 2018. gadā situācija tika atkārtoti novērtēta, izmantojot attiecīgo dalībvalstu sniegto detalizēto informāciju, pārraudzībā savāktos datus par PAO klātbūtni gan tradicionāli kūpinātā gaļā un kūpinātos gaļas produktos, gan kūpinātās zivīs un kūpinātos zivsaimniecības produktos, kā arī informāciju par labas kūpināšanas prakses ieviešanu un organoleptisko īpašību izmaiņām. Pēc sniegtās informācijas detalizēta novērtējuma tika secināts, ka, kūpināšanas praksi mainot ekonomiski iespējamā robežās un tā, lai tiktu saglabātas raksturīgās organoleptiskās īpašības, zemāku PAO koncentrāciju nebija iespējams panākt noteiktā tradicionāli kūpinātā gaļā un noteiktos tradicionāli kūpinātos gaļas produktos Īrijā, Spānijā, Horvātijā, Kiprā, Latvijā, Polijā, Portugālē, Slovākijas Republikā, Somijā un Zviedrijā un noteiktās tradicionāli kūpinātās zivīs un noteiktos tradicionāli kūpinātos zivsaimniecības produktos Latvijā, Somijā un Zviedrijā. Tāpēc vietējiem produktiem un vietējam patēriņam šajās valstīs bez laika ierobežojuma būtu jāpiešķir atkāpe, kas attiecināma uz noteiktu tradicionāli kūpinātu gaļu un kūpinātiem gaļas produktiem, zivīm un kūpinātiem zivsaimniecības produktiem. 
            
            
               (6)Turklāt ir konstatēts, ka noteiktos dzērienu gatavošanā izmantotos augu izcelsmes pārtikas pulveros ir augsta PAO koncentrācija, un tās iemesls ir nepiemērota minēto pulveru žāvēšanas prakse. PAO ir genotoksiskas kancerogēnas vielas, tāpēc — nolūkā nodrošināt augstu cilvēka veselības aizsardzības līmeni — ir nepieciešams noteikt PAO maksimālo pieļaujamo koncentrāciju, kas panākama ar labu žāvēšanas praksi.
            
            
               (7)Tāpēc Regula (EK) Nr. 1881/2006 būtu attiecīgi jāgroza.
            
            
               (8)Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
            
               IR PIEŅĒMUSI ŠO REGULU.
            
            
               1. pants
            
            
               Grozījumi Regulā (EK) Nr. 1881/2006
            
         
         
            
               Regulu (EK) Nr. 1881/2006 groza šādi:
            
            
               1)regulas 7. panta 6. un 7. punktu aizstāj ar šādu:
            
            
               “6.Atkāpjoties no 1. panta, tālāk norādītās dalībvalstis var atļaut laist savā tirgū turpmāk minētos tradicionāli kūpinātu gaļu un kūpinātus gaļas produktus, kuri ir kūpināti to teritorijā un ir paredzēti patēriņam to teritorijā un kuros PAO koncentrācija pārsniedz pielikuma 6.1.4. punktā noteiktos, taču ar nosacījumu, ka šie kūpinātie produkti atbilst maksimālajai pieļaujamai koncentrācijai, kas bija piemērojama pirms 2014. gada 1. septembra, t. i., 5,0 μg/kg attiecībā uz benzo(a)pirēnu un 30,0 μg/kg attiecība uz benzo(a)pirēna, benzo(a)antracēna, benzo(b)fluorantēna un krizēna summu:
            
            
               –Īrija, Horvātija, Kipra, Spānija, Polija un Portugāle; tradicionāli kūpināta gaļa un gaļas produkti;
            
            
               –Latvija: tradicionāli kūpināta cūkgaļa, karsti kūpināta vistas gaļa, karsti kūpinātas desas un karsti kūpināta medījamo dzīvnieku gaļa;
            
            
               –Slovākijas Republika: sālīta tradicionāli kūpināta gaļa, tradicionāli kūpināts bekons, tradicionāli kūpināta desa (klobása), kur “tradicionāli kūpināts” nozīmē kūpinātavā radīt dūmus, dedzinot koku (malku, zāģskaidas, šķeldu); 
            
            
               –Somija: tradicionāli karsti kūpināta gaļa un gaļas produkti; 
            
            
               –Zviedrija: gaļa un gaļas produkti, kas kūpināti virs kvēlojošas koksnes vai cita augu materiāla.
            
            
               Minētās dalībvalstis un attiecīgie pārtikas apritē iesaistītie uzņēmēji turpina pārraudzīt PAO klātbūtni tradicionāli kūpinātā gaļā un kūpinātos gaļas produktos, kas minēti šā punkta pirmajā apakšpunktā, un nodrošina labas kūpināšanas prakses īstenošanu, kur vien tas iespējams un saglabājot minēto produktu tipiskās organoleptiskās īpašības. 
            
            
               7.Atkāpjoties no 1. panta, tālāk norādītās dalībvalstis var atļaut laist savā tirgū turpmāk minētos tradicionāli kūpinātas zivis un kūpinātus zivsaimniecības produktus, kuri ir kūpināti to teritorijā un ir paredzēti patēriņam to teritorijā un kuros PAO koncentrācija pārsniedz pielikuma 6.1.5. punktā noteikto, taču ar nosacījumu, ka šie kūpinātie produkti atbilst maksimālajai pieļaujamai koncentrācijai, kas bija piemērojama pirms 2014. gada 1. septembra, t. i., 5,0 μg/kg attiecībā uz benzo(a)pirēnu un 30,0 μg/kg attiecība uz benzo(a)pirēna, benzo(a)antracēna, benzo(b)fluorantēna un krizēna summu:
            
            
               –Latvija: tradicionāli karsti kūpinātas zivis;
            
            
               –Somija: tradicionāli karsti kūpinātas mazās zivis un zivsaimniecības produkti, kas pagatavoti no mazajām zivīm;
            
            
               –Zviedrija: zivis un zivsaimniecības produkti, kas kūpināti virs kvēlojošas koksnes vai cita augu materiāla.
            
            
               Minētās dalībvalstis un attiecīgie pārtikas apritē iesaistītie uzņēmēji turpina pārraudzīt PAO klātbūtni tradicionāli kūpinātās zivīs un kūpinātos zivsaimniecības produktos, kas minēti šā punkta pirmajā apakšpunktā, un nodrošina labas kūpināšanas prakses īstenošanu, kur vien tas iespējams un saglabājot minēto produktu tipiskās organoleptiskās īpašības.”;
            
            
               2)regulas pielikumu groza saskaņā ar šīs regulas pielikumu.
            
            
               2. pants
            
            
               Šīs regulas pielikumā uzskaitītie pārtikas produkti, kuri ir likumīgi laisti tirgū pirms stāšanās spēkā, tirgū drīkst palikt līdz [PO: lūdzam ievietot precīzu datumu — 6 mēneši pēc šīs regulas stāšanās spēkā]. 
            
            
               3. pants
            
            
               Stāšanās spēkā un piemērošana
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 7.9.2020
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
               
            
         
         
            
                  
                     (1)
                  
                        OV L 37, 13.2.1993., 1. lpp. 
               
               
                  
                     (2)
                  
                        Komisijas Regula (EK) Nr. 1881/2006 (2006. gada 19. decembris), ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.). 
               
            
      
    ---documentbreak--- 
      
         
         
            
               PIELIKUMS 
            
            
               Regulas (EK) Nr. 1881/2006 pielikuma 6. sadaļā aiz ieraksta 6.1.15. “Žāvētas garšvielas, izņemot kardamonu un kūpinātus piparus (Capsicum spp.)” pievieno šādu ierakstu:
            
            
                     
                        “6.1.16.
                     
                  
                  
                     
                        Dzērienu gatavošanai paredzēti augu izcelsmes pārtikas pulveri, izņemot 6.1.2. un 6.1.11. ierakstā minētos produktus (*)
                     
                  
                  
                     
                        10,0
                     
                  
                  
                     
                        50,0
                     
                  
               
               (*)“dzērienu gatavošana” attiecas uz smalki samaltu un dzērienos iejaucamo pulveru izmantošanu”.